18/05/2010 | Administración LocalMunicipal
Santiso
Bases para a contratación mediante contrato laboral de interinidade dun/dunha auxiliar administrativo de Intervención

Decreto:75/2010 Fecha decreto: 07/05/2010 Texto fecha decreto: sete de maio de dous mil dez Don Ovidio Leiva Pereiro, alcalde-presidente do Concello de Santiso, provincia de A Coruña, considerando que a competencia para a aprobación das bases das probas para a selección de persoal e para os concursos de provisión de postos de traballo corresponde ó alcalde-presidente da Corporación, por aplicación do artigo 21.1 g), da Lei 7/1985, de 2 de abril, Reguladora das Bases de Réxime Local, e tendo en conta a necesidade de contratar un/unha auxiliar administrativo de intervención, por medio da presente RESOLVO: 1.º.–Aprobar as bases que rexerán a selección como persoal laboral temporal, mediante a modalidade de contrato de interinidade dun/dunha auxiliar administrativo de Intervención.2.º.–Que se dea publicidade a tal convocatoria a medio de anuncios a insertar tanto no Boletín Oficial da Provincia, como no taboleiro de edictos do Concello. PRIMEIRA.–Obxecto da convocatoria. O obxecto da convocatoria é contratar un/unha auxiliar administrativo de intervención en réxime de persoal laboral interino. O contrato será a xornada completa. SEGUNDA.–Funcións. Tarefas de ofimática, mecanografía, taquigrafía, despacho de correspondencia, calculo sinxelo, manexo de máquinas, arquivo de documentos, e outros similares, especialmente relacionadas co Servizo de Intervención do Concello. TERCEIRA.–Requisitos dos/das aspirantes. As aspirantes deberán reunir os seguintes requisitos: * Ter nacionalidade española ou ser cidadán dun Estado membro da Unión Europea. * Ter cumpridos os 16 anos de idade. * Non padecer enfermidade ou eiva física que impida o normal desenvolvemento das funcións encomendadas. * Non ter sido separado mediante expediente disciplinario do servizo de calquera das Administracións Públicas nin estar inhabilitado ou incurso en causa algunha de incompatibilidade ou incapacidade. * Estar en posesión do título de graduado en ESO, FP1 ou equivalente. * CELGA 2 O cumprimento dos requisitos entenderase referido á data de finalización do prazo de presentación de instancias. CUARTA.–Presentación de solicitudes. As solicitudes (anexo II) presentaranse no Rexistro Xeral do Concello ou mediante calquera das formas previstas no artigo 38.4 da Lei 30/1992, mediante instancia dirixida o Sr. alcalde-presidente, no prazo de DEZ días naturais, contados a partir do seguinte ó da publicación do anuncio da convocatoria no Boletín Oficial da Provincia. Xunto coas solicitudes os aspirantes presentaran a seguinte documentación: Fotocopia compulsada do D. N. I. Fotocopia compulsada da titulación esixida. Declaración xurada de reunir os requisitos esixidos nesta convocatoria. Documentos acreditativos dos méritos alegados na fase de concurso. Os documentos aportaranse mediante orixinal ou fotocopia compulsada. QUINTA.–Relación de admitidos. Rematado o prazo de presentación de instancias, a alcaldía ditará resolución aprobando a lista provisional de admitidos/as e de excluídos/as, indicando a causa de exclusión. A referida resolución será publicada no taboleiro de anuncios do Concello, concedendo, no seu caso, un prazo de tres días hábiles para a subsanación das deficiencias sinaladas. Finalizado o prazo de subsanación, o alcalde ditará resolución pola que se aprobe a lista definitiva de admitidos. No caso de non ter defectos que subsanar, a lista provisional será considerada a tódolos efectos definitiva. A composición do tribunal cualificador, así como a lista definitiva e o día hora e lugar na que se realizará o exame publicarase no taboleiro de anuncios do Concello. SEXTA.–Procedemento de selección. O proceso selectivo desenvolverase en dúas fases: FASE DE CONCURSO (máximo 10 puntos). a) Experiencia profesional: a puntuación máxima que se poderá obter neste apartado será de 3 puntos. Por servizos prestados na Administración Local, en posto de igual ou similar natureza: 0,20 puntos por cada mes completo de servizos prestados, ata un máximo de 3 puntos. Acreditarase mediante certificación expedida polo secretario da Administración correspondente. b) Formación: a puntuación máxima que se poderá obter neste apartado será de 7 puntos.1. Por estar en posesión dunha titulación universitaria: 1 punto.2. Por ter realizado cursos sobre materias relacionadas coas funcións do posto de traballo: – De menos de 30 horas: 0,25 puntos. – De 30 a 100 horas: 0,50 puntos. – De 100 ou mais horas: 1 punto.1. Por ter realizado cursos de informática: – De menos de 30 horas: 0,25 puntos. – De 30 a 100 horas: 0,50 puntos. – De 100 ou mais horas: 1 punto.1. Por estar en posesión do CELGA 4 ou da validación do mesmo: 1 punto. FASE DE OPOSICIÓN (máximo 20 puntos). Consiste na realización dun exame tipo test de carácter obrigatorio e eliminatorio. O mesmo constará de 40 preguntas con tres respostas alternativas cada unha, das cales só unha será a correcta. Cada pregunta acertada contará 0,50 puntos, sendo necesario obter un mínimo de 10 puntos. SÉTIMA.–Tribunal cualificador. O tribunal encargado da selección estará integrado por: Presidente (titular e suplente): un funcionario/a da Administración local con habilitación de carácter estatal. Vocais (titulares e suplentes): – Un funcionario/a ou persoal laboral fixo da Administración local. – Un funcionario/a ou persoal laboral fixo da Administración local. – Un funcionario/a ou persoal laboral fixo da Administración local ou autonómico. Secretario ou secretaria (titular e suplente): un funcionario/a do Concello de Santiso, con voz e sen voto. O tribunal poderá dispoñer a incorporación de asesores especialistas, limitándose ditos asesores a prestar a súa colaboración nos súas especialidades técnicas. A designación de tales asesores terá que comunicarse á Alcaldía-Presidencia do Concello de Santiso. O tribunal cualificador queda autorizado para resolver cantas dúbidas e incidencias se produzan perante a tramitación desta contratación. O tribunal cualificador non poderá constituírse nin actuar validamente sen a asistencia do presidente, o secretario e a metade, polo menos, dos seus membros, ou dos seus respectivos suplentes, indistintamente. Os membros do tribunal cualificador deberán absterse de intervir cando concorran neles circunstancias das previstas no artigo 28 da Lei 30/1992, de 26 de novembro, ou se tivesen realizado tarefas de preparación de aspirantes a probas selectivas nos cinco anos anteriores á publicación das correspondentes convocatorias, e igualmente se colaborasen durante ese período dalgunha maneira con centros de preparación de opositores. Aqueles que incorresen en causa de abstención deberán comunicarllo a quen os tivese designado. Así mesmo, os aspirantes poderán recusar aos membros do tribunal cualificador cando concorran neles algunha ou varias das circunstancias a que se fai referencia no parágrafo anterior, conforme ao procedemento establecido no artigo 29 da Lei 30/1992, de 26 de novembro. O presidente da Corporación disporá publicar no taboleiro de anuncios do Concello, a resolución pola que se nomeen aos novos membros do tribunal cualificador, que substituirán aos que perdesen a súa condición por algunha das causas previstas que se citaron. OITAVA.–Proposta de nomeamento. Concluídas as probas selectivas o tribunal cualificador formulará proposta de nomeamento do/da aspirante que reúna a maior puntuación na suma das dúas fases do proceso selectivo, elevándoa a Alcaldía para a súa contratación, quedando os demais en reserva por orde da puntuación obtida. A relación de aspirantes coa súa puntuación publicarase no taboleiro de edictos do Concello. NOVENA.–Incorporación o posto de traballo. O/A aspirante que resulte designado/a, disporá de cinco días naturais, contados a partir da publicación no taboleiro de edictos, da proposta de nomeamento, para a presentación da documentación acreditativa do cumprimento dos requisitos esixidos na base segunda. Mediante a presentación de: Certificado médico. Declaración xurada de non ter sido separado mediante expediente disciplinario do servizo das administracións públicas, nin atoparse inhabilitado para o exercicio das funcións públicas. Pasado este prazo, se o/a aspirante non comparecese, entenderase decaído en todos os seus dereitos, procedéndose o nomeamento do seguinte aspirante por orde de puntuación. A contratación do aspirante seleccionado correspóndelle ó Sr. alcalde. DÉCIMA.–Normas finais. Agás convocatoria, que se publicará no Boletín Oficial da Provincia e taboleiro de edictos do Concello, os sucesivos actos e comunicacións que se deriven da celebración deste proceso selectivo faranse públicos, exclusivamente, a través do taboleiro de anuncios da Casa do Concello. Todos os actos administrativos derivados desta convocatoria, así como da actuación do tribunal, poderán ser impugnados polas persoas interesadas nos casos e na forma establecidos na lexislación de procedemento administrativo e normas vixentes concordantes. A presentación de reclamacións non suspendera a continuación do proceso selectivo, salvo que así o decida o órgano convócante do mesmo. Contra as presentes bases e a resolución que as aproba, que pon fin á vía administrativa, poderase interpor recurso contencioso-administrativo ante o Xulgado Contencioso-Administrativo de A Coruña, no prazo de dous meses (contados dende o día seguinte ó da publicación da convocatoria no BOP de A Coruña). Con carácter potestativo e previo, poderá interpor recurso de reposición ante o mesmo órgano que adoptou o acordo de aprobación, no prazo de un mes (contado dende ó día seguinte ó da publicación da convocatoria). Neste caso non se poderá interpor o recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses contados dende o día seguinte a aquel no que se produza a desestimación presunta do recurso de reposición interposto. Todo iso sen prexuízo de que poida interpor calquera outro recurso que estime procedente. ANEXO I 1.–A Constitución española de 1978. Principios xerais.2.–Dereitos e deberes fundamentais dos españois. Garantías dos dereitos e liberdades.3.–Principios xerais e clases de contratos administrativos.4.–Ordenanzas e regulamentos das entidades locais. Clases. Procedemento de elaboración e aprobación.5.–Os recursos das Facendas Locais no marco do Real Decreto-Lexislativo 2/2004, de 5 de marzo, texto refundido da Lei das Facendas Locais. A imposición e ordenación de tributos e o establecemento de recursos no tributarios.6.–O imposto sobre ben inmobles. O imposto sobre actividades económicas. O imposto sobre vehículos de tracción mecánica. O imposto sobre construcións, instalacións e obras. O imposto sobre o incremento de valor dos terreos de natureza urbana.7.–As taxas, os prezos públicos e as contribucións especiais. A participación de municipios nos tributos do Estado.8.–O orzamento xeral das entidades locais. Estrutura orzamentaria. Elaboración e aprobación: especial referencia ás bases de execución do orzamento. A prórroga orzamentaria.9.–A liquidación do orzamento. Resultado orzamentario. Remanentes de crédito. Remanente de tesourería.10.–A conta xeral das entidades locais: contido, formación e tramitación. ANEXO II “DON/A., provisto de DNI., e con enderezo a efectos de notificacións en., e número de teléfono., enterado/a da convocatoria para cubrir un posto de traballo de auxiliar administrativo de intervención, manifesta: Que na data de remate do prazo de presentación de solicitudes cumpre con todos e cada un dos requisitos esixidos nas bases e que documentalmente aportará, comprometéndose a prestar xuramento ou promesa, e por todo isto: SOLICITA.–Sexa admitida a presente solicitude e documentación que se adxunta coa finalidade de poder presentarse ás probas selectivas. Sinatura -----------, -– de ---------------- de 2010” Así o resolve e asina o Sr. alcalde-presidente, en Santiso, a 7 de maio de dous mil dez.- Ante min O alcalde A secretaria Asdo.: Ovidio Leiva Pereiro Asdo.: M.ª Lorena Antelo Romero